Keratoconjunctivitis epidemica	
BNO10: B30.0	
1. Kórokozó:	Adenovírus 8 típus, egyes esetekben más típus is, különösen a 3, 7, 11, 19, 29 stb. típus.	
2. Teendők a beteggel	
2.1. Jelentés:	Bejelentésre kötelezett a gyanús, a valószínűsíthető és a megerősített eset. Egy megbetegedést csak egyszer kell bejelenteni. Egyidejűleg értesíteni kell a megyei/fővárosi szemész szakfelügyelő főorvost.	
	2.1.1. Esetek osztályozása	
	Gyanús eset	Minden olyan személy, akinél fennáll a klinikai kritériumok legalább egyike.	
	Valószínűsíthető eset
	Minden olyan személy, akinél fennáll a klinikai feltétel és az epidemiológiai kapcsolat.	
	Megerősített eset
	Minden olyan személy, akinél fennáll a klinikai kritérium és laboratóriumi kritérium.	
	2.1.2. Feltételek	
	Klinikai kritérium	Az alábbi klinikai tünetek közül legalább egy:
- belövellt conjunctiva,
- idegentest-érzés a szemben, erős könnyezés,
- a szemhéji kötőhártyán folliculusok, papillaris hypertrophia és a szaruhártyán apró tűszúrásnyi homályok.	
	Epidemiológiai kritérium	Epidemiológiai kapcsolat megerősített keratoconjunctivitis epidemica beteggel.	
	Laboratóriumi kritérium	Az alábbi laboratóriumi feltételek közül legalább egy:
- Adenovírus izolálása conjunctiva-váladékból,
- Adenovírus nukleinsav kimutatása PCR vizsgálattal conjunctiva-váladékból.	
2.2. Elkülönítés:	Bentlakásos intézményben, közösségi szálláson, kórházi osztályon előfordult megbetegedés esetén a beteget el kell különíteni.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező. A területileg illetékes vírus-laboratóriumba előzetes megbeszélés alapján conjunctiva-váladék küldendő.	
	2.3.2.Járványügyi érdekből végzett mikrobiológiai diagnosztikai vizsgálat:	---	
	2.3.3.Felszabadító vizsgálat:	Nem szükséges.	
2.4. Fertőtlenítés:	A beteg szem- és orrváladékát, valamint az ezekkel szennyezett tárgyakat folyamatosan fertőtleníteni kell.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Kötelező.	
3.6. A terjesztő közeg felderítése:	Kötelező.